Bolesť v krížovej oblati
Dobrý deň prosím vás kúpila som si náplaste olfen no nikde sa neviem dočíta na koľko akú dobu mám nechať pôsobiť náplas ( napr. 1hod., 1 deň Ďakujem za skoréinfo
Dobrý deň, ďakujeme za Vašu otázku.
Liečivá náplasť
Olfen 140 mg
sa používa na krátkodobú liečbu v miestnej symptomatickej liečbe bolesti spojené s akútnym presilením, vyvrtnutím alebo podliatinách na rukách a nohách v dôsledku zranení, napr. športových úrazoch. Je určená pre dospelých a dospievajúcich vo veku 16 rokov a viac. Odporúča sa nalepiť jednu liečivú náplasť na bolestivú oblasť dvakrát denne, ráno a večer ( Účinná látka diklofenak preniká kožou, kde v podkoží vzniká jej „depo“. Plynulým uvoľňovaním diklofenaku z tohto depa majú Olfen, liečivé náplasti dlhotrvajúci účinok, pôsobia proti bolesti až po dobu 12 hodín, čo umožňuje aplikáciu náplasti iba 2x denne.). Maximálna celková denná dávka sú dve liečivé náplasti, a to aj vtedy, ak treba liečiť viac ako jednu poranenú oblasť.Na jedenkrát liečte len jednu bolestivú oblasť. Po odstránení liečivej náplasti približne jeden deň chráňte liečenú oblasť pred priamym slnečným žiarením alebo svetlom zo solária, aby ste znížili riziko precitlivenosti na svetlo. Nepoužívajte Olfen 140 mg dlhšie ako 3 dní bez toho, aby ste sa poradili s vašim lekárom. Používanie tohto lieku počas dlhšieho obdobia sa musí prediskutovať s lekárom, pričom nemá prekročiť 7 dní.
Pekný zvyšok dňa Vám prajem.
S pozdravom Martina Vetráková.